བུད་མེད་དེས་ད་ལན་ཙམ་མ་ཡིན་པར་བློ་སེང་སྒེར་ལ་དམིགས་པའི་རྩོམ་ཡིག་ཐེངས་འགའ་བྲིས་ཡོད།ཁོང་གིས་བློ་སེང་ལ་སྡང་ཟུག་དེ་འདྲ་བྱེད་དགོས་དོན་ནི་ཧ་ཅང་གསལ་ཏེ་ཁོ་མོ་དང་བཀྲས་མཐོང་སྒེར་གྱི་འབྲེལ་བ་ཟབ་ལ་མོའི་ཨ་ཕ་དང་བཀྲས་མཐོང་འབྲེལ་བ་ཡོད་པ་ནས་འགོ་འཛུགས་ཀྱིས་ཁོ་ཚོའི་ཁྱིམ་ཚང་གཉིས་པོ་འབྲེལ་བ་ཟབ་མོར་ཆགས་ཡོད།བཀྲས་མཐོང་ཨེ་ཤ་ཡ་རླུང་འཕྲིན་ཁང་གི་འགོ་འཛིན་དུ་ཇི་ལྟར་སླེབས་པ་དང་བུད་མེད་དེས་བློ་སེང་སྒེར་ལ་དམིགས་པའི་རྩོམ་ཡིག་འབྲི་དགོས་དོན།རྩོམ་ཡིག་བདུན་ཙམ་བྲིས་པ་དེ་ཚོ་བློ་སེང་ཁྲི་ལ་འཁོད་རྗེས་གསར་དུ་བྱུང་སྟངས།མོའི་སྐད་ཆ་དང་དཔང་རྟགས་རེ་འགའ་མཐོ་རིམ་མི་སྣའི་ལག་ནས་བྱུང་ཚུལ་སོགས་ཕྱོགས་ཡོངས་ནས་དཔྱད་ཞིབ་ནན་ཏན་བྱས་ཚེ་ཧ་ཅང་གསལ་པོ་ཆགས་པ་ནི་བུད་མེད་དེ་ཁ་ཙམ་ལས་དེའི་རྒྱབ་ལ་གསང་བའི་མི་ཞིག་ཡོད་པ་རྟོགས་ཐུབ་ཅིང་།ལྐོག་ཇུས་འཐེན་པའི་གསང་བའི་མི་དེ་ནི་གཞན་ཞིག་མིན་པར་བཀྲས་མཐོང་ཡིན་པར་གསལ་པོ་རེད།